cyanic-selkie/wikianc huggingface dataset:
รายชื่อตัวละครในมายฮีโร่ อคาเดเมีย
โปรฮีโร่
คามิฮาระ ชินยะ (紙原伸也),เอดจ์ช็อท
โปรฮีโร่และผู้นำของ กลุ่มThe Lurkers ซึ่งมีอัตลักษณ์ที่สามารถพับร่างกายได้ ช่วยให้เขาสามารถควบคุมความผอมของร่างกายได้
นิชิยะ ชินจิ (西屋森児),ชินรินคามุย
โปรฮีโร่ผู้มีอัตลักษณ์ต้นไม้ ทำให้เขาสามารถบังคับแขนขาที่เหมือนต้นไม้ของเขาได้
ทาเคยามะ ยู (岳山岳山),เมาเท่นเลดี้
โปรฮีโร่และสมาชิกหญิงเพียงคนเดียวของทีม มีอัตลักษณ์ขยายร่าง ทำให้เธอขยายร่างกายของเธอให้ใหญ๋ขึ้นได้
สมาพันธ์วิลเลิน
ชิมูระ เทนโกะ (志村 転弧),ชิการาคิ โทมูระ
โทมูระเป็นคนผอมและเขามีผมสีฟ้าอ่อน ริมฝีปากของเขาแห้งแตกและไม่สม่ำเสมอราวกับว่าเขากำลังเคี้ยวอะไรบางอย่างอยู่อยู่ ผิวรอบดวงตาของเขาซีดมาก เขามีแผลเล็ก ๆ อยู่ที่ตาข้างขวาและอีกข้างซ้ายของริมฝีปาก เขามีไฝที่ด้านขวาของริมฝีปากและเวลาร้อนใจเขามักจะเกาส่วนต่างๆของร่างกายตัวเอง โทรมูระมีอัตลักษณ์คือ ผูพัง (Decay) โดยเขาสามารถย่อยสลายสิ่งที่เขาสัมผัสได้ แต่ต้องสัมผัสให้ครบทั้ง5นิ้ว ตอนหลังตัวเขามีหลายอัตลักษณ์เนื่องจากได้รับสืบทอดพลังจากออลฟอร์วัน
ออลฟอร์วัน (オール·フォー·ワン)
ผู้ก่อตั้งสมาพันธืวิลเลิน เป็นวายร้ายที่ครอบครองอัตลักษณ์ออลฟอร์วัน ทำให้เขาสามารถขโมยอัตลักษณ์ที่ต้องการและส่งต่ออัตลักษณ์ที่ขโมยมาให้ผู้อื่นได้ ห้าปีก่อนที่มิโดริยะจะสืบทอดวันฟอร์ออล ออลฟอร์วัน และ ออลไมท์ ต่อสู้กันโดยที่ทั้งสองได้รับบาดเจ็บสาหัส แม้ว่า ออลไมท์ จะชนะ แต่ ออลฟอณวัน ก็รอดชีวิตจากการโจมตีและพยายามแก้แค้น ออลไมท์ และผู้สืบทอดวันฟอร์ออลอย่างมิโดริยะ ตอนหลังท้าสู้กับออลไมท์อีกครั้ง แต่ก็แพ้อย่างหมดรูปและถูกคุมขังในที่สุด
ชิราคุโมะ โอโบโระ (白雲朧),คุโรกิริ
คุโรกิริคอยอยู่ข้างโทมูระอยู่ตลอดเวลา โดยร่างกายของเขามีลักษณะคล้ายหมอกควันสีดำ และสมปลอกคอยาวขนาดใหญ่เอาไว้ตลอดเวลา อัตลักษณ์ของเขาคือ วาร์ปเกท (Warp Gate) โดยเขาสามารถใช้หมอกสีดำสร้างประตูมิติเพื่อใช้เคลื่อนที่ไปยังที่ต่างๆได้ดั่งใจต้องการ ร่างจริงของคุโรกิริคือชิราคุโมะ โอโบโระ เพื่อนสนิทของไอซาวะ โชตะและยามาดะ ฮาซาชิที่ตายไปแล้ว
โทโดโรกิ โทยะ (轟燈矢),ดาบิ
พี่ชายของโชโตะ ลูกชายคนโตของเอนเดเวอร์ที่คิดว่าตายไปแล้ว ดาบิเป็นคนตัวผอมและสูงยาว ร่างกายส่วนต่างๆของเขาคล้ายว่าโดนถลกหนังออกและเย็บด้วยลูกแม็ค อัตลักษณ์ของเขาคือ เพลิงเผาศพ(Cremation) สามารถควบคุมและปล่อยไฟสีฟ้าออกมาได้
โทกะ ฮิมิโกะ (渡我被身子)
ฮิมิโกะเป็นสาวน้อยที่มีผมสีบลอนด์ซึ่งเธอมักมัดผมทั้งสองข้างของเธอให้ดูยุ่งๆ เธอเป็นคนที่มีความซาดิสท์อยู่ตลอดเวลา โดยเธอเวลาเธอชอบใคร เธอมักจะอยากฆ่าเขาซะ โดยอัตลักษณ์ของเธอคือ เปลี่ยนร่าง (Transform) โดยเธอสามารถเปลี่ยนร่างเป็นคนอื่นได้ แต่เธอต้องดื่มเลือดของคนๆนั้นเสียก่อน โดยการเปลี่ยนเป็นคนอื่นนั้นเธอจะเปลี่ยนเสื้อผ้าของผู้นั้นด้วย และเมื่อเธอกลับคืนร่าง เสื้อผ้าเหล่านั้นจะหายไปและเธอจะเปลือยกาย นอกจากนี้ยังสามารถยืมพลังอัตลักษณ์จากเลือดของคนๆนั้นได้ชั่วคราวอีกด้วย เช่น ตอนที่ดื่มเลือดของอุราระกะ เธอสามารถใช้อัตลักษณ์ซีโร่ กราวิตี้ได้ เป็นต้น
บุไบกาวาระ จิน (分倍河原仁),ทไวซ์
อัตซุชิโระ ซาโกะ (迫圧紘),มิสเตอร์คอมเพรส
วายร้ายที่มีอัตลักษณ์บีบอัด ทำให้เขาสามารถ "บีบอัด" อะไรก็ได้ในพื้นที่ทรงกลมลงในหินอ่อนขนาดเล็กโดยไม่ทำให้มันเสียหาย เขาสูญเสียแขนซ้ายไปในการปะทะกับจิซากิ ไค
อิงูจิ ชูอิจิ (伊口秀一),สปินเนอร์
มีอัตลักษณ์ตุ๊กแก ทำให้เขามีรูปร่างหน้าตาและความสามารถเหมือนตุ๊กแก จากสมาชิกทั้งหมดเขาสนิทกับโทมุระมากที่สุดและทั้งสองผูกพันธ์กันมาก
ฮิกิอิชิ เคนจิ (引石健磁),แม็กเน่
ผู้หญิงข้ามเพศที่มีอัตลักษณ์แม่เหล็ก ช่วยให้เธอดึงดูดผู้อื่นภายในพื้นที่รอบๆตัวเอง เธอถูกฆ่าตายโดยจิซากิ ไค
อิมาซึจิ โกโตะ (今筋強斗),มัสคิวลาร์
มีอัตลักษณ์เพิ่มกล้ามเนื้อ
บอดี้การ์ดของออลฟอร์วัน มีหลายอัตลักษณ์ในตัวและมีพลังมหาศาล
ดร.การาคิ เคียวได (殻木 球大 博士),ดารุมะ อุจิโกะ
มีอัตลักษณ์พลังชีวิต
โอคุตะ คาเงโระ (憶田影朧),กีรัน
กองทัพปลดปล่อยพลังพิเศษ
โยซึบาชิ ริคิยะ (四ツ橋 力也),รี-เดสโทร
มีอัตลักษณ์ความเครียด
ฮานาบาตะ โคคุ (花畑 孔腔),ทรัมเป็ต
มีอัตลักษณ์ปลุกระดม
ชิคาโซคุ โทโมยาสุ (近属 友保),มิสเตอร์สเคปติก
มีอัตลักษณ์รูปร่างมนุษย์
คิสุกิ ชิโตเสะ (気月 置歳),คิวเรียส
มีอัตลักษณ์ทุ่นระเบิด
เกะเท็น (外典)
มีอัตลักษณ์ควบคุมน้ำแข็ง
แก๊งยากูซ่า ชิเอะฮัสไซไค
จิซากิ ไค (治崎廻),โอเวอร์ฮอล
หัวหน้าแก๊งคนปัจจุบันและลูกบุญธรรมของอดีตหัวหน้าแก๊ง เขารวบรวมผู้ติดตามโดยการสรรหาคนที่ถูกสังคมทอดทิ้ง มีอัตลักษณ์โอเวอร์ฮอล ทำให้เขาสามารถใช้แขนของเขาในการจัดการสสารทั้งเพื่อแยกชิ้นส่วนหรือดูดซับชิ้นส่วนผู้อื่นมาประกอบกับร่างกายของเขาได้ ไคพ่ายแพ้ในการปะทะกับมิโดริยะและถูกคุมตัว และถูกชิการาคิย่อยสลายแขนไป
คุโรโนะ ฮาริ (玄野針),โครโนสตาซิส
มือขวาของไค เขาภักดีต่อไคมากและได้รับความไว้วางใจจากไค มีอัตลักษณ์Chronostasis ทำให้เขาสามารถใช้จุดบนเส้นผมของเขาเพื่อชะลอเวลาของผู้คนโดยการใช้ผมแทงคนๆนั้น
อิรินากะ โจ (入中常 衣),มิมิก
โดยปกติเขาจะอยู่ในร่างตัวเล็ก แต่จริงๆ ตัวใหญ่ มีอัตลักษณ์ที่ทำให้เขาสามารถควบคุมวัตถุที่เป็นของแข็งใดๆ ก็ได้ที่เขาเ้ขาไปอยู่ข้างในนั้น
วงศ์ปลากระเบนหางสั้น
วงศ์ปลากระเบนหางสั้น (Freshwater stingray, River stingray, Short-tail stingray) เป็นปลากระเบนวงศ์หนึ่ง ใช้ชื่อวงศ์ว่า Potamotrygonidae
โดยคำว่า "Potamotrygon" เป็นภาษากรีก (Ποταμός; potamos) แปลว่า "แม่น้ำ" และภาษากรีกคำว่า "trygon" แปลว่า "ปลากระเบน"
มีสีสันด้านบนลำตัวและหางสวยงาม บางชนิดมีสีลำตัวเป็นสีดำ และมีลวดลายเป็นลายจุดสีขาว เช่น P. leopoldi หรือ P. henlei ในบางชนิดมีสีพื้นเป็นสีเหลือง และมีลวดลายสีดำทำให้แลดูคล้ายลายเสือ เช่น P. menchacai ทั้งนี้ลวดลายและสีสันแตกต่างออกไปตามแต่ละตัว ซึ่งในบางครั้งขึ้นอยู่กับถิ่นที่อยู่อาศัยด้วย ทำให้ในชนิดเดียวกัน ยังมีหลายสี หลายลวดลาย อีกด้วย สันนิษฐานว่าเป็นไปเพื่อใช้ในการพรางตัวกับให้กลมกลืนกับสภาพพื้นน้ำ
บริเวณโคนหางมีเงี่ยงแข็งอยู่ 2 ชิ้น ใช้สำหรับป้องกันตัว ซึ่งเงี่ยงนี้มีพิษและมีฤทธิ์ในการทำลายเนื้อเยื่อของสิ่งที่ถูกแทง เคยมีมนุษย์เสียชีวิตมาแล้วจากการโดนเงี่ยงนี้แทงโดยไม่ระมัดระวังตัว เพราะเสียเลือดมาก โดยชาวพื้นเมืองในอเมริกาใต้เรียกว่า "Chucho de rio" แปลว่า "สุนัขทะเล"
โดยปรกติหากินตามพื้นน้ำ ไม่ค่อยขึ้นมาหากินบนผิวน้ำนัก ในพื้นถิ่นถูกใช้เป็นอาหารและตกเป็นเกมกีฬา จากสีสันที่สวยงามและขนาดของลำตัวที่ไม่ใหญ่และหางที่ไม่ยาวเกินไปนัก จึงนิยมเลี้ยงเป็นปลาสวยงาม ซึ่งพบว่า ปลากระเบนในวงศ์นี้สามารถผสมพันธุ์และออกลูกได้ง่ายกว่าปลากระเบนในวงศ์อื่น สามารถผสมพันธุ์และออกลูกในตู้กระจกได้เลย โดยสามารถให้ลูกครั้งละ 4-5 ตัว ถึง 20 ตัว ขึ้นอยู่กับความสมบูรณ์ของพ่อแม่ปลาและสายพันธุ์ จึงทำให้ได้รับความนิยมมาก ในบางครั้งมีการผสมข้ามสายพันธุ์เพื่อให้เกิดเป็นสายพันธุ์ใหม่ สีสันและลวดลายใหม่ ที่ไม่สามารถระบุชื่อทางวิทยาศาสตร์ได้ด้วย
ซึ่งปลากระเบนในวงศ์นี้เป็นปลาน้ำจืดทั้งหมด แตกต่างไปจากปลากระเบนในวงศ์ปลากระเบนธง ที่พบในน้ำจืดหรือน้ำกร่อยเพียงบางชนิดเท่านั้น และด้วยความที่พบการแพร่กระจายพันธุ์เฉพาะแหล่งน้ำในทวีปอเมริกาใต้เท่านั้น จึงทำให้มีการสันนิษฐานเรื่องธรณีสัณฐานของโลกว่า ในยุคก่อนประวัติศาสตร์ บริเวณที่เป็นทวีปอเมริกาใต้และแม่น้ำอเมซอนเคยเป็นทะเลมาก่อน ก่อนที่จะมีการเปลี่ยนแปลงทางธรณีวิทยา และปลากระเบนที่เป็นบรรพบุรุษของวงศ์นี้ก็ได้เข้ามาอยู่อาศัย และวิวัฒนาการจนสามารถอยู่ในน้ำจืดสนิทได้
ปฏิยานุภาค
thumb|alt=Diagram illustrating the particles and antiparticles of electron, neutron and proton, as well as their "size" (not to scale). It is easier to identify them by looking at the total mass of both the antiparticle and particle. On the left, from top to bottom, is shown an electron (small red dot), a proton (big blue dot), and a neutron (big dot, black in the middle, gradually fading to white near the edges). On the right, from top to bottom, are show the antielectron (small blue dot), antiproton (big red dot) and antineutron (big dot, white in the middle, fading to black near the edges).|ภาพประกอบของประจุไฟฟ้าเช่นเดียวกับขนาดของอนุภาคทั่วไป (ซ้าย) และปฏิยานุภาค (ขวา) จากบนลงล่าง; อิเล็กตรอน/โพซิตรอน, โปรตอน/แอนติโปรตอน, นิวตรอน/แอนตินิวตรอน
ปฏิยานุภาค (antiparticle) เป็นอนุภาคที่มีความสอดคล้องมากที่สุดกับอนุภาคปกติธรรมดา มีความสัมพันธ์กันคือมีมวลเท่ากันและมีประจุไฟฟ้าที่ตรงกันข้าม ยกตัวอย่างเช่น ปฏิยานุภาคของอิเล็กตรอนเป็นอิเล็กตรอนที่มีประจุบวก, หรือเรียกว่าโพซิตรอนที่ถูกสร้างขึ้นในการสลายตัวของสารกัมมันตรังสีบางชนิดตามธรรมชาติ
กฎของธรรมชาติระหว่างอนุภาคและปฏิยานุภาคแทบจะสอดคล้องได้ส่วนกัน ตัวอย่างเช่นแอนติโปรตอนและโพสิตรอนสามารถสร้างอะตอมแอนติไฮโดรเจน (antihydrogen atom) ได้ ซึ่งมีคุณสมบัติเดียวกันที่เกือบจะเหมือนกับอะตอมไฮโดรเจน สิ่งนี้นำไปสู่​​คำถามที่ว่าทำไมการก่อตัวของสสารหลังบิ๊กแบงส่งผลให้ในจักรวาลประกอบด้วยสสารเกือบทั้งหมด แทนที่จะเป็นส่วนผสมอย่างละครึ่งหนึ่งของสสารและปฏิสสาร การค้นพบการละเมิดซีพี (CP violation) ช่วยทำให้ปัญหานี้กระจ่างขึ้นโดยการแสดงให้เห็นว่าสัดส่วนนี้ ความคิดสร้างสรรค์ที่สมบูรณ์แบบเป็นเพียงการประมาณเท่านั้น
คู่อนุภาค-ปฏิยานุภาคสามารถประลัยซึ่งกันและกันเกิดเป็นโฟตอนขึ้นและเนื่องจากประจุของอนุภาคและปฏิยานุภาคมีค่าตรงกันข้าม, ประจุรวมทั้งหมดจะอนุรักษ์ ตัวอย่างเช่น โพสิตรอนที่ถูกผลิตขึ้นในการสลายตัวกัมมันตรังสีตามธรรมชาติจะถูกประลัยอย่างรวดเร็วด้วยอิเล็กตรอน, การผลิตคู่ของรังสีแกมมา, กระบวนการใช้ประโยชน์ในโพซิตรอนอีมิสชันโทโมกราฟี
ปฏิยานุภาคถูกผลิตขึ้นตามธรรมชาติในการสลายให้อนุภาคบีตา และในอันตรกิริยาของรังสีคอสมิกในชั้นบรรยากาศของโลก เพราะว่าประจุจะต้องถูกอนุรักษ์ มันเป็นไปไม่ได้ที่จะสร้างปฏิยานุภาคโดยไม่ต้องทำลายทั้งอนุภาคที่มีประจุที่เหมือนกันไปด้วย (เช่น ในการสลายให้อนุภาคบีต้า) หรือในการสร้างอนุภาคที่มีประจุที่ตรงกันข้ามก็ตาม ในระยะหลัง ๆ จะเห็นในหลาย ๆ กระบวนการในการที่ทั้งอนุภาคและปฏิยานุภาคจะถูกสร้างขึ้นมาพร้อม ๆ กัน เช่น ในเครื่องเร่งอนุภาค
ปลากระเบนจมูกวัว
ปลากระเบนจมูกวัว (Cownose rays ) เป็นปลากระเบนในวงศ์ Rhinopteridae และสกุล Rhinoptera เป็นปลากระเบนที่มีครีบอยู่ข้างลำตัวแยกออกจากส่วนหัวชัดเจนเหมือนปลากระเบนนกหรือปลากระเบนปีศาจ โดยในบางข้อมูลจัดให้เป็นเป็นวงศ์ย่อยของวงศ์ Myliobatidae หรือวงศ์ปลากระเบนนก โดยใช้ชื่อวงศ์ว่า Rhinopterinae ซึ่งปัจจุบันเป็นชื่อพ้องรอง
การจำแนก
ในน่านน้ำไทย ในปี ค.ศ. 2002 สำรวจพบ 2 ชนิด แต่การสำรวจในเดือนเมษายน ปี ค.ศ. 2013 ถึงมีนาคม ปี ค.ศ. 2014 พบเพียงชนิดเดียว
กอรัน เยร์คอวิช
กอรัน เยร์คอวิช (Goran Jerković) เกิดเมื่อวันที่ 10 พฤศจิกายน ค.ศ. 1986 ในเมืองลียง ประเทศฝรั่งเศส เป็นนักฟุตบอลชาวฝรั่งเศสเชื้อสายเซอร์เบีย เคยเล่นให้กับสโมสรฟุตบอลหนองบัว พิชญในไทยลีก 2ในตำแหน่งกองหน้า โดยสวมเสื้อหมายเลข 10
พันท้ายนรสิงห์ (แก้ความกำกวม)
พันท้ายนรสิงห์ สามารถหมายถึง
ปีสุริยคติ
ปีสุริยคติ (solar year หรือ tropical year) เป็นช่วงระยะเวลาที่ผู้สังเกตการณ์จากบนโลกเห็นดวงอาทิตย์เคลื่อนที่จากจุดวิษุวัต (จุดวสันตวิษุวัต หรือ จุดศารทวิษุวัต) หรือจุดอายัน (จุดครีษมายัน หรือ จุดเหมายัน) ไปตามสุริยวิถี จนกระทั่งกลับไปยังจุดเดิม
ภาพรวม
ปีสุริยคติจะสั้นกว่าปีดาราคติประมาณ 20 นาที 24 วินาที (ในกรณีอ้างอิงจุดวสันตวิษุวัต) เนื่องจากการเคลื่อนถอยของวิษุวัตจากการหมุนควงของโลก ปีสุริยคติจะมีค่าแตกต่างกันไปขึ้นอยู่กับว่าอ้างอิงจากจุดวิษุวัตหรือจุดอายันไหน หากนำทั้งหมดมาเฉลี่ยกันจะเรียกว่า ปีสุริยคติเฉลี่ย
ความเปลี่ยนแปลงของปีสุริยคติ
ความยาวของปีสุริยคติเฉลี่ยไม่คงที่และจะสั้นลงเรื่อย ๆ โดยปัจจุบันอยู่ที่ประมาณ 365.242 วัน การเปลี่ยนแปลงนี้เกิดจากแรงดึงดูดของโลกที่รบกวนการหมุนควงและการเคลื่อนที่ตามวงโคจรรอบดวงอาทิตย์ของโลก การเปลี่ยนแปลงของปีสุริยคติเป็นเหตุการณ์แยกต่างหากจากความเร่งน้ำขึ้นลงและการหมุนของโลก
ตัวอย่างความเปลี่ยนแปลงของปีสุริยคติเป็นดังนี้
จะเห็นว่าในช่วงเวลา 100 ปีตั้งแต่ปี 1900 ถึง 2000 นั้นสั้นลงไป 0.53 วินาที ระหว่างปี 2000 ถึง 2008 สั้นลงประมาณ 0.24 วินาที ระหว่างปี 2008 ถึง 2013 สั้นลงประมาณ 0.026 วินาที ระหว่างปี 2013 ถึง 2023 สั้นลงประมาณ 0.053 วินาที
ปีสุริยคติเฉลี่ยสั้นลงประมาณ 0.532 วินาทีทุก ๆ 100 ปี (1 ศตวรรษจูเลียน) สูตรคำนวณปีสุริยคติเฉลี่ย Y (ในหน่วยวัน) มีดังต่อไปนี้ โดยที่ T คือศตวรรษจูเลียนจากต้นยุคอ้างอิง 0:00 น. 1 มกราคม 2000
จากสูตรนี้จะได้ว่า ผลต่างระหว่างปีสุริยคติเวลา 00:00 น. ของวันที่ 1 มกราคม 2100 และปีสุริยคติเวลา 00:00 น. ของวันที่ 1 มกราคม 2000 สามารถคำนวณได้จากการคูณ ซึ่งเป็นจำนวนวินาทีใน 1 วัน เข้ากับ  ในพจน์ที่สองซึ่งก็จะได้ประมาณ 0.532 วินาที เหมือนกับที่กล่าวไปข้างต้น
ปีสุริยคติและปฏิทินสุริยคติ
ปีในปฏิทินสุริยคติถูกกำหนดโดยยืนพื้นตามปีสุริยคติ ปฏิทินเกรกอเรียนที่มีปีอธิกสุรทิน 97 ปีใน 400 ปี ค่าเฉลี่ยเท่ากับ 365.2425 วัน = 365 วันพอดี 5 ชั่วโมง 49 นาที 12 วินาที = นานกว่าปีสุริยคติ 2013 ประมาณ 26.821 วินาที ดังนั้นแล้ว เมื่อใช้ปี 2013 เป็นมาตรฐาน ค่าเบี่ยงเบนจะถึง 1 วันในปี ค.ศ. 5234 หรืออีก 3,221 ปีถัดมา ในช่วงเวลานั้น จำเป็นต้องละเว้นวันอธิกสุรทินที่กำหนดไว้ในปฏิทินเกรกอเรียน หรือถ้ายึดตามปฏิทินเกรโกเรียนในปี ค.ศ. 1582 วันอธิกสุรทินอาจถูกละเว้นที่ประมาณ ค.ศ. 4782 หรือประมาณ 3,200 ปีต่อมา
อย่างไรก็ตาม ตามที่กล่าวไว้ข้างต้น ปีสุริยคติเฉลี่ยจะสั้นลง 0.532 วินาทีต่อ 100 ปี ดังนั้นจึงคิดได้ว่าความคลาดเคลื่อนของเวลา 1 วันจะเกิดขึ้นจริงเร็วกว่านั้น
สโมสรฟุตบอลแดร์ริงตัน
สโมสรฟุตบอลแดร์ริงตัน เป็นสโมสรฟุตบอลอาชีพในอังกฤษ ตั้งอยู่ที่เมืองแดร์ริงตัน เทศมณฑลเดอรัม ปัจจุบันอยู่ในเนชันนัลลีกนอร์ท และลงเล่นสนามเหย้าที่แบล็กเวลเมโดว์
สโมสรก่อตั้งในปี ค.ศ. 1883 และใช้สนามเหย้าแห่งแรกคือฟีตแฮม โดยเริ่มแรก สโมสรลงเล่นในลีกระดับภูมิภาค และเป็นหนึ่งในสมาชิกก่อตั้งนอร์เทิร์นลีกเมื่อ ค.ศ. 1889 พวกเขาเข้าร่วมฟุตบอลลีกเป็นครั้งแรก เมื่อเทิร์ดดิวิชันนอร์ทก่อตั้งใน ค.ศ. 1921 สโมสรชนะเลิศเทิร์ดดิวิชันนอร์ทในปี ค.ศ. 1925 และจบอันดับที่ 15 ในเซคกันด์ดิวิชัน ค.ศ. 1926 ซึ่งเป็นอันดับที่สูงที่สุดในประวัติศาสตร์สโมสร หลังจากนั้นสโมสรก็อยู่ในลีกระดับล่างมาโดยตลอด สโมสรชนะเลิศเทิร์ดดิวิชันนอร์ทคัพใน ค.ศ. 1934 นับเป็นเกียรติประวัติแรกกับฟุตบอลถ้วย สโมสรเคยเข้าถึงรอบ 16 ทีมสุดท้ายในเอฟเอคัพ 2 ครั้ง และรอบก่อนรองชนะเลิศของฟุตบอลลีกคัพ 1 ครั้ง (ค.ศ. 1968) ต่อมาช่วงต้นคริสต์ทศวรรษ 1990 สโมสรชนะเลิศคอนเฟอเรนซ์เนชันนัลใน ค.ศ. 1990 และโฟร์ทดิวิชันใน ค.ศ. 1991 และในปี ค.ศ. 2011 พวกเขาคว้าแชมป์เอฟเอโทรฟี ด้วยการเอาชนะแมนส์ฟีลด์ทาวน์ 1–0 ณ สนามกีฬาเวมบลีย์
สีประจำสโมสรคือสีดำและขาว ซึ่งเป็นสีเสื้อเหย้าของสโมสร กางเกงใช้สีดำ ส่วนถุงเท้าใช้ลายขาว-ดำ ตราสโมสรที่รูปหัวรถจักรไอน้ำ สื่อถึงประวัติศาสตร์ของรถไฟที่เกี่ยวข้องกับเมือง
คู่ปรับที่สำคัญของแดร์ริงตันคือ สโมสรฟุตบอลฮาร์เทิลพูลยูไนเต็ด
เกียรติประวัติ
เกียรติประวัตินับตั้งแต่ก่อตั้งสโมสรในปี ค.ศ. 1883 มีดังนี้
พูโรมัยซิน
พูโรมัยซิน (Puromycin) เป็นยาปฏิชีวนะในกลุ่มอะมิโนไกลโคไซด์ สังเคราะห์ขึ้นได้จากแบคทีเรีย Streptomyces alboniger พูโรมัยซินจะออกฤทธิ์ยับยั้งการสังเคราะห์โปรตีนของแบคทีเรีย โดยการทำให้การสังเคราะห์โปรตีนของแบคทีเรียสิ้นสุดเร็วกว่าปกติในระหว่างกระบวนการการแปรรหัสพันธุกรรม ส่งผลให้เซลล์แบคทีเรียนั้นขาดโปรตีนที่จำเป็นในการดำรงชีวิตและเพิ่มจำนวน จนทำให้แบคทีเรียนั้นตายไปในที่สุด พูโรมัยซินละลายน้ำได้ค่อนข้างดี (50 mg/ml) ณ ที่ความเข้มข้นไม่เกิน 10 mg/ml จะเป็นสารละลายใสไม่มีสี โดยพูโรมัยซินในรูปแบบสารละลายนี้จะคงสภาพอยู่ได้เป็นระยะเวลา 1 ปี ณ อุณหภูมิ -20 °C.
กลไกการออกฤทธิ์
พูโรมัยซินเป็นยาปฏิชีวนะกลุ่มย่อยอะมิโนนิวคลีโอไซด์ ที่สกัดได้จากแบคทีเรีย Streptomyces alboniger ซึ่งยานี้จะออกฤทธิ์รบกวนการสังเคราะห์โปรตีนของแบคทีเรียก่อโรค โดยทำให้การสังเคราะห์โปรตีนนั้นๆสิ้นสุดกระบวนการเร็วกว่าปกติในช่วงที่มีการการแปรรหัสพันธุกรรมในไรโบโซมของเซลล์แบคทีเรีย โดยพูโรมัยซินมีส่วนของโครงสร้างที่คล้ายคลึงกับปลายสาย 3' ของอะมิโนอะซิทิเลทเตด ทีอาร์เอ็นเอ (aminoacylated tRNA) ซึ่งส่วนนี้จะเข้าจับตำแหน่ง A site บนไรโบโซมของแบคทีเรียแทนทีอาร์เอ็นเอ จนเกิดเป็นสายพูโรมิซิเลท (puromycylated nascent chain) ขึ้น และทำให้สายพอลีเพพไทด์ที่กำลังสังเคราะห์ในไรโบโซมนั้นสิ้นสุดและถูกปล่อยออกไปเร็วกว่าปกติ ซึ่งสายพอลีเพพไทด์ที่ได้นี้จะไม่สามารถทำงานได้ ส่งผลให้เซลล์แบคทีเรียนั้นไม่สามารถดำรงชีวิตและขยายพันธุ์ได้ จนตายไปในที่สุด ทั้งนี้ กลไกการออกฤทธิ์โดยละเอียดของพูโรมัยซินนั้นยังไม่ทราบแน่ชัดเท่าใดนัก แต่การที่ตำแหน่ง 3' ของพูโรมัยซินมีหมู่แทนที่เอไมด์แทนที่จะเป็นเอสเทอร์เหมือนที่พบในทีอาร์เอ็นเอนั้น ทำให้ยานี้มีความคงทนต่อการเกิดปฏิกิริยาไฮโดรไลสิส และส่งผลยับยั้งการทำงานของไรโบโซมได้ดี อย่างไรก็ตาม พูโรมัยซินนั้นไม่ได้ออกฤทธิ์อย่างจำเพาะ โดยจะส่งผลต่อทั้งเซลล์โพรคาริโอตและยูคาริโอต
นอกจากนี้ พูโรมัยซินยังออกฤทธิ์ยับยั้งเอนไซม์ dipeptidyl-peptidase II (serine peptidase) และเอนไซม์ cytosol alanyl aminopeptidase (metallopeptidase) แบบผันกลับได้ โดยกลไกการยับยั้งนี้ยังไม่เป็นที่ทราบแน่ชัด ยิ่งไปกว่า พูโรมัยซินยังถูกนำมาใช้เพื่อแยกเอนไซม์สองชนิดออกจากกัน คือ เอนไซม์ aminopeptidase M ที่ถูกกระตุ้นได้โดยพูโรมัยซิน และเอนไซม์ cytosol alanyl aminopeptidase ที่ถูกยับยั้งได้โดยพูโรมัยซิน
การเพาะเลี้ยงเซลล์
ในการศึกษาด้านชีววิทยาของเซลล์ได้มีการนำเอาพูโรมัยซินมาใช้ในระบบการเพาะเลี้ยงเซลล์ เนื่องด้วยคุณสมบัติที่เป็นพิษต่อทั้งเซลล์โพรคาริโอตและยูคาริโอต โดยเซลล์ตัวอย่างจะถูกทำให้ทนต่อพูโรมัยซินด้วยการตกแต่งพันธุกรรมด้วยยีนดื้อยาที่มีชื่อว่า pac gene ที่ทำหน้าที่ผลิตเอนไซม์ N-acetyl-transferase ที่ได้จากแบคทีเรียสกุลสเตรปโตมัยซิส  จากนั้นเซลล์ตัวอย่างจะถูกนำไปเพาะเลี้ยงในอาหารจำเพาะที่มีพูโรมัยซินละลายอยู่ที่ความเข้มข้น 1-10 μg/ml (ถึงแม้ว่าความเป็นพิษต่อยูคาริโอตของพูโรมัยซินนั้นจะเกิดขึ้นได้ที่ความเข้มข้นน้อยกว่า 1 μg/ml ก็ตาม) พูโรมัยซินจะออกฤทธิ์ฆ่าเซลล์ที่ไม่ได้รับการตกแต่งพันธุกรรมด้วยยีนดื้อยาได้มากถึงร้อยละ 99 ภายในระยะเวลา 2 วัน
การคัดเลือก Escherichia coli
พูโรมัยซินออกฤทธิ์ต้าน E. coli ได้น้อยมาก โดยจะทำการเพาะเลี้ยงหาสายพันธุ์ที่ทนต่อพูโรมัยซินในอาหารเลี้ยงเชื้อ LB agar ที่มีความเข้มข้นของพูโรมัยซิน 125 µg/ml แต่การใช้พูโรมัยซินในการคัดเลือกสายพันธุ์ E. coli นี้ต้องการการปรับ pH ของสารละลายที่แม่นยำ ณ ค่าที่ต่างกันออกไป ทั้งนี้ขึ้นอยู่กับสายพันธุ์ที่ต้องการคัดเลือก จานเพาะเชื้อที่ผสมพูโรมัยซินแล้วมีความคงตัวประมาณ 1 เดือนเมื่อเก็บไว้ที่อุณหภูมิ 4 °C.
การคัดเลือกยีสต์
การดื้อต่อพูโรมัยซินในยีสต์พบว่าเกิดจากการแสดงออกของยีน puromycin N-acetyl-transferase (pac) ความเข้มข้นของพูโรมัยซินที่ใช้ในการคัดเลือกยีสต์อย่างบริเวอร์ยีสต์นั้นจะสูงกว่าที่ใช้ในการคัดเลือกเซลล์ของสัตว์เลี้ยงลูกด้วยนม ทั้งนี้ การกำจัดยีนที่ก่อให้เกิดการดื้อต่อยาหลายขนานผ่านกลไกการขับยาออกอย่าง ยีน Pdr5 จะทำให้เซลล์มีความไวต่อพูโรมัยซินเพิ่มขึ้นได้
หู ซิ่งเอ๋อร์
ชีวิตส่วนตัว
หวงจงเจ๋อ และ หู ซิ่งเอ๋อร์ เคยร่วมงานกันในซีรีส์ Wars of In-laws ทั้ง 2 ภาค และคบหากันมาตั้งแต่ปี2004 ทั้งคู่กลายเป็นคู่รักที่โด่งดังที่สุดของสถานีโทรทัศน์ TVBทั้งคู่ได้ร่วมงานกันในละครหลายเรื่อง และยังคบหากันในชีวิตจริง และในปี 2012 ทั้งคู่ก็ได้ยุติความสัมพันธ์ 8ปีลง
ในช่วงต้นปี2015 หู ซิ่งเอ๋อร์ เผยว่าเธอได้ออกเดทกับนักธุรกิจฮ่องกง ฟิลิป ลี (Philip Lee) ตั้งแต่ช่วงปลายปี2014 และทั้งคู่ได้แต่งงานกันในเดือนธันวาคม ปี2015 หลังคบหากันมาได้ประมาณ 1 ปี โดยทั้งสองจัดพิธีแบบจีนขึ้นในช่วงเช้าของวันที่ 28 ธ.ค. ก่อนจะจัดงานบ่าย และฉลองกันในช่วงค่ำ ณ โรงแรม Ritz Carlton ในวันเดียวกัน มีเพื่อนเจ้าสาวอยู่ถึง 11 คน ซึ่งส่วนใหญ่เป็นเพื่อนสนิทในวงการบันเทิงของเธอ
ในช่วงปลายเดือนพฤษภาคม ปี2017 เพื่อนสนิทในกลุ่มของเธอ ได้โพสรูปภาพพร้อมแคปชั่นว่า "Big project is coming" ทำให้แฟน ๆ คาดเดากันไปใหญ่ ซึ่งเธอก็ออกมาเฉลยในวันแม่ที่ผ่านมาว่า เธอตั้งครรภ์ได้ 4เดือน แล้ว
ในวันที่ 13 ตุลาคม 2017 หู ซิ่งเอ๋อร์ ได้ให้กำเนิดลูกชายคนแรกเธอ ชื่อว่า เบรนดัน ลี (Brendan Lee)  ซึ่งเธอได้โพสรูปภาพผ่านทาง Instagram ส่วนตัวของเธอ
วงการบันเทิง
ในปี2003 หู ซิ่งเอ๋อร์ ได้เป็นนักแสดงนำในละครเรื่อง Survivor's Law in 2003 และในปีเดียวกัน เธอก็ได้แสดงในละครคลาสสิกของTVB เรื่อง Triumph in The Skies เหินฟ้าหารัก กับนักแสดงดัง อู๋ เจิ้นหวี่ (Francis Ng) และ เฉินฮุ่ยซัน (Flora Chan) ซึ่งละครทั้งสองชุดได้รับเรตติ้งสูง ทำให้เธอได้รับความนิยมอย่างมาก
ในปี2005 กับละครชุดของTVB เธอก็ได้เป็นนักแสดงนำหญิงในละครเรื่อง Wars of In-Laws (สะใภ้ป่วน ตำหนักรักอลวน) แสดงร่วมกันกับ วาง หมิงฉวน (Liza Wang) และยังมีข่าวลืออย่างต่อเนื่องของเธอกับนักแสดงหนุ่ม หวง จงเจ๋อ (Bosco Wong)
ในปี2007 เธอได้ถูกจับคู่กับนักแสดงจากจีนแผ่นดินใหญ่อย่าง เฝิง เส้าเฟิง ในละครที่ผลิตร่วมกันระหว่างTVBและCCTV เรื่อง "The Drive Of Life" ทั้งคู่ก็ได้รับการตอบรับอย่างดีจากแฟน ๆ นอกจากนี้เธอยังเป็นนักแสดงในละคร Wars of In-Laws 2 (สะใภ้ป่วน ตำหนักรักอลวน 2) ในปีเดียวกัน
หู ซิ่งเอ๋อร์ กับอีกขั้นในอาชีพการแสดงของเธอในปี 2009 โดยการถ่ายทำละครเรื่อง "Beauty's Rival in Palace" ในจีนแผ่นดินใหญ่ครั้งแรกของเธอ ละครเรื่องนี้ก็ประสบความสำเร็จสูง และเธอก็มีประสิทธิภาพการทำงานที่ได้รับการยกย่อง และเธอยังคงถ่ายทำซีรีส์เรื่อง "Happy Mother-in-Law, Pretty Daughter-in-Law" ซึ่งเป็นเรื่องที่2 ในจีนแผ่นดินใหญ่ ในฐานะนักแสดงนำเช่นกัน ในปีเดียวกัน และได้รับความนิยมอย่างแพร่หลายในจีนแผ่นดินใหญ่ นอกจากนี้เธอยังถ่ายทำละครเรื่อง Racecourse (跑马场) ซึ่งก็เป็นเรื่องที่3 ในจีนแผ่นดินใหญ่ ร่วมกับแฟนของเธอ หวง จงเจ๋อ Bosco Wong ในช่วงปลายปี 2010
ในปี2011 เธอได้แสดงละครเรื่อง The Rippling Blossom (เมนูรัก เสิร์ฟสุดเลิฟ), Ghetto Justice (ทนายใหม่หัวใจพยัคฆ์) และ Curse of the Royal Harem (ศึกจอมนางสะท้านแผ่นดิน) ซึ่งละครทั้ง3เรื่อง ถูกเสนอให้เป็น Top 5 ในการจัดอันดับละครยอดนิยมและมีเรตติ้งสูงสุดแห่งปี และในปีนี้ เธอก็ได้ครองตำแหน่ง ราชินีจอแก้ว ปี2011 กับรางวัลนักแสดงหญิงยอดเยี่ยม จากละครเรื่อง Curse of the Royal Harem (ศึกจอมนางสะท้านแผ่นดิน) และรางวัล "Favorite Female Character" จากละคร Ghetto Justice (ทนายใหม่หัวใจพยัคฆ์) ของสถานีโทรทัศน์ฮ่องกง TVB นอกจากนี้เธอยังได้รับการโหวตจากผู้ชมให้เป็นนักแสดงหญิงที่สง่างามที่พิเศษที่สุดเทียบเท่ากับ หวง จงเจ๋อ และนี่ก็เป็นครั้งแรกที่นักแสดงในสังกัด TVB ชนะ 3 รางวัลในพิธีมอบรางวัลเดียวกัน
โดยในช่วงฤดูร้อนของปี 2015 หลังจากการทำงาน 16 ปี กับสถานีโทรทัศน์ฮ่องกง TVB หู ซิ่งเอ๋อร์ ตัดสินใจที่จะไม่ต่อสัญญาของเธอกับ TVB และเธอได้วางแผนการเปิดตัวของธุรกิจ Wedding Studio และลงทุนร่วมกับดีไซเนอร์ Kev Yiu โดยใช้ชื่อร้านว่า KEVOLIE เป็นส่วนหนึ่งของการดำเนินกิจการของเธอเข้าสู่ธุรกิจ โดยมี หูติ้งซิน (Nancy Wu) หูเป่ยเว่ย (Paisley Wu), เหยา จื่อหลิง (Elaine Yiu) หวง จื้อเหวิน (Mandy Wong) และ หลี่เซียะหัว (Selena Li) ซึ่งเป็นเพื่อน ๆ ของเธอ ได้ถ่ายภาพชุดเจ้าสาว ในการช่วยโปรโมทธุรกิจของเธอ
ผลงานเพลง
หู ซิ่งเอ๋อร์ กับก้าวแรกในการร้องเพลงของเธอผ่านการร้องเพลงประกอบละคร War and Destiny ในปี2007 เธอเซ็นสัญญากับค่ายเพลงNeway ในปี2008 และออกอัลบั้มแรกของเธอ "Evolve" ในปี2009 และจัดมินิคอนเสิร์ตครั้งแรกของเธอ Liveholic ซึ่งเพลงในอัลบั้ม Loveholic ของเธอได้ปล่อยออกมาในต้นปี 2010 และเธอยังร้องเพลงประกอบละครของTVBอีกด้วย
ผลงานละคร
=แหล่งข้อมูลอื่น=
คุโรโกะ นายจืดพลิกสังเวียนบาส
คุโรโกะ โนะ บาสเก็ต ชื่อไทย นายจืดพลิกสังเวียนบาส หรือ ยอดดาวรุ่ง ทีมปาฏิหาริย์ เป็นการ์ตูนญี่ปุ่น ผลงานของ ทาดาโทชิ ฟูจิมากิ ตีพิมพ์ในนิตยสาร โชเน็งจัมป์รายสัปดาห์ ตั้งแต่เดือนธันวาคม ปี 2550 ปัจจุบันมีฉบับรวมเล่มออกมาแล้ว 30 เล่ม (ญี่ปุ่น) และต่อมาถูกสร้างเป็นอนิเมะซีซันแรก ออกฉายในเดือนเมษายน ปี พ.ศ. 2555 (ญี่ปุ่น), ซีซันสองในเดือนตุลาคม ปี 2556 (ญี่ปุ่น) และซีซันสามหรือซีซันสุดท้ายในวันที่ 10 มกราคม ปี 2557 นอกจากนี้ยังมีโอวีเอ, แฟนดิสก์ และอื่น ๆ ออกมาอีกมาก
เรื่องย่อ
จากตำนานแห่งทีมบาสเก็ตบอลของโรงเรียนมัธยมต้นเทย์โคที่มีผู้เล่นสุดแข็งแกร่ง 5 คน พวกเขาได้กลายเป็นที่รู้จักในฐานะ "รุ่นปาฏิหาริย์" หลังจากที่พวกเขาทั้ง 5 คน จบการศึกษาจากโรงเรียนนี้แล้ว ต่างแยกย้ายไปเรียนในโรงเรียนที่มีทีมบาสเกตบอลชั้นนำ แต่มีผู้รู้ไม่กี่คนว่าความจริงแล้วยังมีผู้เล่นอีกคนในทีม เขาเปรียบเสมือนเงาของทีม และเป็นสมาชิกคนที่ 6 ในทีมถูกขนานนามว่า "ผู้เล่นมายาคนที่ 6" ซึ่งได้เข้าเรียนที่โรงเรียนมัธยมปลายเซย์ริน
คางามิ ไทกะ ได้ย้ายมาเรียนและสมัครเข้าชมรมบาสเก็ตบอลของโรงเรียนมัธยมปลายเซย์ริน เขานั้นมีประสบการณ์การเล่นบาสเก็ตบอลมาจากอเมริกาและเมื่อมาเรียนที่โรงเรียนนี้ เขาได้รู้จักกับ คุโรโกะ เท็ตสึยะ อดีตสมาชิกคนที่ 6 ในทีมของรุ่นปาฏิหาริย์ พวกเขาได้กลายเป็นคู่หูกันในชมรมบาสเกตบอล และคุโรโกะยังบอกว่า อดีตสมาชิกในกลุ่มอีก 5 คนได้แยกย้ายไปอยู่ในโรงเรียนมัธยมที่มีทีมบาสเก็ตบอลชั้นนำ และมีฝีมือเหนือกว่าคางามิ ตัวคางามิและคุโรโกะจึงตั้งใจจะเอาชนะ อดีตสมาชิกที่เหลือทั้ง 5 ของรุ่นปาฏิหาริย์ให้ได้ เพื่อสร้างตำนานบทใหม่และพาทีมขึ้นไปสู่ที่ 1 ของระดับประเทศ... ตามที่สาบานไว้บนดาดฟ้าของโรงเรียน
โรงเรียนเซย์ริน
รุ่นพี่ปี 2 โรงเรียนมัธยมปลายเซย์ริน รับหน้าที่กัปตันทีมบาสเก็ตบอล และเป็นชู้ตเตอร์ตัวทำคะแนนสามแต้ม ตัวสำคัญของทีม ในช่วงสถานการณ์ขับขัน และเวลาที่ลำบากเข้าตาจน ความสามารถของเขาจะเพิ่มขึ้นอย่างมาก ฮิวกะคลั่งไคล้ในการสะสมพวกหุ่นโมเดลจำลองของนักรบญี่ปุ่นสมัยสงครามเป็นอย่างมาก ในภาคแรกริโกะกล่าวไว้ว่า เขาเป็นคนสองบุคลิก คือบุคลิกสบายๆ กับบุคลิกเอาจริงเอาจัง ที่ดูน่ากลัวซึ่งเมื่อเข้าถึงตาจนฮิวกะบุคลิกนี้จะชูตลูกสามแต้มได้โดยที่ไม่มีการพลาดเลย นั่นเพราะว่าในสมัยที่ยังอยู่ปีหนึ่ง ฮิวกะไปยอมรับข้อเสนอของริโกะที่ว่า ถ้าชู๊ตลูกพลาดจะหักโมเดลสุดรักของเขาทิ้ง เขาจึงตั้งตาฝึกชู้ตลูกอย่างหนักจนเกิดเป็นบุคลิกที่สองไป มีใบ้กลายๆในเรื่องด้วยว่าเขาอาจจะชอบริโกะอยู่
รุ่นพี่ปี 2 โรงเรียนมัธยมปลายเซย์ริน และเป็นเพื่อนสนิทของฮิวงะมาตั้งแต่สมัยม.ต้น ด้วยนิสัยไม่ค่อยตกใจอะไรง่ายๆ จึงเป็นตัวคุมเกมส์ที่ดี เปรียบเสมือนเสาหลักทางด้านจิตใจอีกคนของทีม เขามีอาวุธเป็นสายตาที่เปรียบดั่งนกอินทรีย์ (อีเกิลอายส์) ทำให้สามารถวิเคราะห์เกมส์และตำแหน่งของผู้เล่นแต่ละคนของทั้งสองฝ่ายได้ และด้วยเหตุนี้เองทำให้เขามีความชำนาญในการวางแผนจัดการกับผู้เล่นคนอื่นๆในฝ่ายตรงข้าม งานอดิเรกของชุนคือ การเล่นมุกคำพ้องเสียงที่มักจะแป้กอยู่เสมอ และนอกจากอีเกิลอายส์เขายังความสามารถพิเศษอีกอย่างคือ การเล่นมุกพ้องเสียง 100 คำแบบ Non-Stop ครอบครัวชุน ซึ่งประกอบตัวพ่อ แม่ และพี่สาว ก็มีงานอดิเรกเป็นการเล่นมุกพ้องเสียงเช่นกัน (โดยครอบครัวนี้มักจะเล่นมุกคำพ้องเสียงกัน จนเหมือนเป็นเรื่องธรรมดา และไม่มีการคุยปกติกันเลย)
รุ่นพี่ปี 2 โรงเรียนมัธยมปลายเซย์ริน เป็นเซ็นเตอร์และผู้ก่อตั้งชมรมบาสเก็ตบอลเซย์ริน คิโยชิเป็นคนที่มองโลกในแง่ดี (จนเกินไป) และมีความพยายามสูงแม้จะรู้ตัวเองจะต้องแพ้ก็ตาม จนได้ฉายาว่า คิโยชิหัวใจเหล็ก นอกจากนั้นคิโยชิยังเป็น1 ในราชันต์ไร้มงกุฎเช่นเดียวกันกับฮานามิยะ มาโคโตะ และผู้เล่นอีกสามคนของทีมราคุซัน เมื่อหนึ่งปีก่อนก่อนที่จะเริ่มเรื่อง คิโยชิได้รับบาดเจ็บที่ขาอย่างรุนแรง (เพราะถูกฮานามิยะ จากคิริซากิ ไดอิจิ เล่นขี้โกงใส่โดยที่กรรมการไม่เห็น) และต้องเข้ารับการรักษาตัวอย่างน้อยหนึ่งปี แต่เพราะการรักษามันกินเวลานานเกินไป เขาจึงฝืนตัวเองแล้วก็กลับมาเล่นบาสกับทุกคน หลังจบการแข่งกับราคุซันแล้ว คิโยชิจึงได้เดินทางไปรักษาตัวที่อเมริกา คนแต่งเคยเขียนกลายๆด้วยว่าริโกะกับคิโยชิเคยเป็นแฟนกัน (แต่สาเหตุที่เลิกกันยังไม่แน่ชัด)
รุ่นพี่ปี 2 โรงเรียนมัธยมปลายเซย์ริน เพื่อนสนิทกับมิโตเบะ และเป็นคนเดียวในทีมที่สามารถฟังภาษาท่าทางของมิโตเบะออก ชินจิมีความสามารถทำได้หลายอย่างแม้ว่าจะไม่เก่งสักอย่าง แต่ความสามารถบาสของเขาก็เขาก็สูงพอตัว เพราะการฝึกฝนอย่างหนัก เขาเป็นผู้เล่นที่ชู้ตได้ทุกระยะ ถึงแม้ว่าจะขาดความแม้นยำไปบ้าง เรโอะจากทีมราคุซัน เคยกล่าวไว้ว่าถึงแม้จะยังมองเห็นไม่ค่อยชัด แต่สันชาตญาณสัตว์ป่าของชินจิ (แมวป่า) ก็รุนแรงมากทีเดียว ก่อนหน้าที่ชินจิจะมาเข้าชมรมบาสเขาเคยอยู่ชมรมเทนนิสมาก่อน และเริ่มหันมาเล่นบาสเพราะ สนใจในการเล่นบาสของมิโตเบะ ชินจิมีพี่สาว 1 คน ผู้เขียนได้กล่าวไว้ว่าจุดประสงค์ของตัวละครนี้คือการสร้างสีสันให้ทีม แต่เขาก็ดีใจที่ตอนท้ายเรื่องชินจิได้มีบทเด่นเสียที
รุ่นพี่ปี 2 โรงเรียนมัธยมปลายเซย์ริน ผู้เล่นที่แข็งแกร่งด้านป้องกัน และมีทักษะการป้องกันที่ยอดเยี่ยม เป็นคนไม่ค่อยพูด จึงไม่มีใครที่เคยได้ยินเสียงของเขาเลยแม้แต่เพื่อนร่วมทีมก็ตาม โดยส่วนมากแล้วชินจิจะเป็นผู้แปลภาษาท่าทางของรินโนะสุเกะให้เพื่อนๆฟัง รินโนะสุเกะเป็นผู้ชนะในการแข่งอบซาวน่า ระหว่างเซย์รินและโทโอ (ในภาคที่สอง) ครอบครัวมิโตเบะ ประกอบด้วยพี่น้องทั้งหมดอย่างน้อย 9 คน (รินโนะสุเกะเหมือนจะเป็นคนโตสุด) ทำให้เขามีความสามารถพิเศษในการเลี้ยงเด็ก รวมถึงทำอาหาร ในนิยาย Replace ระบุว่า รินโนะสุเกะเป็นคนที่หวงน้องสาวมาก และเหตุผลที่เขาไม่ค่อยพูดเพราะ เสียงของเขาค่อนข้างที่จะแหบแห้ง ถ้าจะพูดก็มักจะพูดเบาๆเท่านั้น
รุ่นพี่ปี 2 โรงเรียนมัธยมปลายเซย์ริน เป็นเพื่อนสนิทกับโคงาเนอิและมิโตเบะ รักษาการตำแหน่ง Power Forward จนกระทั่งคางามิมาเข้าชมรม ในเรื่องจึงมักจะเห็นเขานั่งเป็นตัวสำรอง อยู่ที่ม้านั่งข้างสนามบ่อยครั้ง ซาโตชิเป็นคนสบายๆ ไม่คิดมาก มีความพยายาม และรักแฟนมาก โดยจัดว่าเป็นคนที่รักเดียวใจเดียวสุดๆ ถนัดทักษะการรีบาวด์ มีความสามารถพิเศษคือการทำอาหาร และเป็นคนเดียวในทีมที่มีแฟนแล้ว ในนิยาย Replace มีการระบุไว้ว่าแฟนของซาโตชิคือ หนึ่งในน้องสาวของมิโตเบะ สาเหตุที่เขาเริ่มเล่นบาสเพราะ สนใจที่พวกฮิวงะปฏิญาณบนดาดฟ้าโรงเรียนตอนอยู่ปีหนึ่ง
รุ่นพี่ปี 2 โรงเรียนมัธยมปลายเซย์ริน เธอเป็นโค้ชทีมบาสเกตบอลผู้มีความสามารถสแกนและประเมินความสามารถทางกายภาพของผู้เล่นได้อย่างรวดเร็ว เพียงแค่มองรูปร่างของผู้เล่นด้วยสายตา เธอก็สามารถเห็นได้ถึงค่าความอึด พลังกระโดด และอื่นๆอีกมากมาย ซึ่งเธอได้รับความสามารถนี้จากการไปทำงานกับพ่อที่เป็นผู้ฝึกสอนด้านกีฬา (และในอดีตคุณพ่อของริโกะเคยเป็นนักบาสของทีมชาติญี่ปุ่นสมัยยังหนุ่มๆ) เธอมักใช้เวลาค้นคว้าหาข้อมูลและวิจัยความแข็งแกร่งของทีมอื่นๆ เพื่อวางแผนกลยุทธ์ให้กับลูกทีม แม้เธอจะชาญฉลาด แต่ก็มีอารมณ์ที่อ่อนไหวเหมือนกัน หน้าอกคัพเอ และมีฝีมือทำอาหารค่อนข้างแย่ นอกจากจะเป็นโค้ชของชมรมบาส เธอยังเป็นรองประธานนักเรียนอีกด้วย สาเหตุที่มาเป็นโค้ชให้เซย์ริน เพราะถูกใจที่ฮิวงะปฏิญาณตนบนดาดฟ้า
ปีหนึ่ง ของชมรมบาสรร.เซย์ริน ส่วนมากมักจะนั่งเป็นผู้เล่นสำรองที่ข้างสนาม เริ่มมีบทบาทเด่นในช่วงภาคสาม ลงสนามเป็นตัวจริงครั้งแรกในการแข็งขัน รอบรองชนะเลิศของการแข่งขันวินเทอร์คัพ ระหว่างเซย์ริน และไคโจ นิสัยขี้ขลาด และขี้กลัว แต่ริโกะก็ตัดสินใจส่งเขาลงไปเพราะเห็นว่า ความขี้ขลาดของโคคิทำให้เขามีความรอบคอบ และความระมัดระวังในการจ่ายลูกมากกว่าผู้เล่นคนอื่น ดังนั้นเมื่อโคคิลงสนามจึงสามารถช่วยเปลี่ยนกระแสเกม และลดความตึงเครียดของเกมลงได้ แต่ถึงจะขี้ขลาด แต่โคคิก็เป็นคนมีความพยายามสูง และมองโลกในแง่ดี (เห็นได้จากการที่เขาพยายามฝึกซ้อมอย่างหนัก แม้ว่าจะรู้ว่าไม่ได้เป็นตัวจริงในเร็วๆนี้ก็ตาม) เหตุผลที่เข้าชมรมบาสเพราะ คนที่โคคิแอบชอบอยากให้เขามีความสามารถด้านใดสักด้าน
ปีหนึ่ง ของชมรมบาสโรงเรียนเซย์ริน ไม่ค่อยมีบทบาทสำคัญเท่าไหร่นัก ส่วนมากจะนั่งอยู่บริเวณม้านั่งตัวสำรอง และเป็นฝ่ายจัดหาอุปกรณ์ปฐมพยาบาลต่างๆ กับพวกฟุริฮาตะ ได้ลงสนามเป็นตัวจริงครั้งแรกในการแข่งรอบชิงชนะเลิศวินเทอร์คัพ ระหว่างเซย์รินและราคุซัน เป็นคนรอบคอบ และถนัดทักษะการเล่นโพ้ส และช็อต เป็นคนชอบเที่ยวจึงมักจะชวนเพื่อนๆไปเที่ยวด้วยกันอยู่บ่อยครั้ง ถนัดการเรียนวิชาฟิสิกส์ เข้าชมรมบาสเพราะ ได้ยินตอนอิสึกิเล่นมุกคำพ้องเสียงเพือโฆษณาชมรมบาสในวันปฐมนิเทศ
ปีหนึ่ง ของชมรมบาสโรงเรียนเซย์ริน ไม่ค่อยมีบทบาทในเรื่อง (ผู้เขียนได้ให้คอมเม้นกับตัวละครนี้ไว้ว่า เขารู้ว่าโออิจิ และฮิโรชิ เป็นตัวละครบทบาทน้อย เขาจึงตั้งใจใส่บทให้เต็มที่แต่บทก็ยังน้อยอยู่ดี จนบางครั้งเวลาวาดผู้เขียนเองก็ใส่ชื่อทั้งสองคนสลับกันอยู่บ่อยๆ) ในเรื่องมักจะเห็นเขานั่งเป็นผู้เล่นตัวสำรองอยู่ข้างสนาม และเป็นฝ่ายจัดหาอุปกรณ์ปฐมพยาบาลของทีม ได้ลงเล่นเป็นตัวจริงครั้งแรกในการแข่งรอบชิงชนะเลิศวินเทอร์คัพ ระหว่างเซย์รินและราคุซัน อาหารที่ชอบคือโอเด้ง เป็นคนไม่ตามแฟชั่น ซื่อๆบื้อๆ ถนัดทักษะการเลย์อัพ
เป็นสุนัขของคุโรโกะ ที่บังเอิญพบว่าถูกทิ้งอยู่แถวๆร้านโอโคโนมิยากิที่ทีมเซย์ริน ไปรับประทานหลังจากแข่งกับชูโตคุซึ่งมี มิโดริมะ ชินทาโร่ 1 ในรุ่นปาฏิหาริย์เป็นสมาชิกอยู่เสร็จ เป็นลูกสุนัขพันธุ์ไซบีเรียนฮัสกี้ มีตาสีฟ้าอ่อน จนใครๆที่ได้เห็นต่างก็พูดเป็นเสียงเดียวกันว่าหน้าตาคล้ายคุโรโกะ ใส่เสื้อเบอร์ 16
คุณพ่อของริโกะ ในอดีตเคยเป็นผู้เล่นบาสของทีมชาติญี่ปุ่น แต่ปัจจุบันเกษียรตัวเองมาเปิดฟิสเน็ต และทำงานเป็นเทรนเนอร์แทน ในช่วงเก็บตัวฝึกซ้อมของทีมเซย์ริน ผู้เล่นเซย์รินก็ได้คาเงโทระเป็นโค้ชให้ และทำให้ความสามารถ และศักยภาพเพิ่มขึ้นอย่างรวดเร็ว รวมทั้งเขายังเป็นคนแนะนำและฝึกสอนท่าไม้ตายต่างๆให้แก่ทีมเซย์รินเช่น Eagle Hook ของอิสึกิที่ใช้สำหรับการแย่งลูก ในฉบับมังงะได้มีการระบุไว้ว่าคาเงโทระ โค้ชของชูโตคุ โค้ชของไคโจ โค้ชของโทโอ เคยเป็นเพื่อนร่วมทีมกันสมัยที่พวกเขายังเป็นทีมชาติญี่ปุ่นกันอยู่
โรงเรียนไคโจ
อดีต 1 ในสมาชิกของรุ่นปาฎิหารย์ มีความสามารถในการลอกเลียนการเล่นของคนอื่นแล้วนำมาปรับใช้ในแบบตัวเอง จึงเรียกได้ว่าเป็นผู้เล่นอัฉริยะที่เอาชนะได้ยาก เคยชักชวนให้คุโรโกะย้ายไปเข้าทีมของตัวเองแต่ก็ถูกปฏิเสธ เริ่มเล่นบาสตั้งแต่อยู่ปีสองที่เทย์โค เนื่องจากความอัฉริยะของคิเสะทำให้สามารถเล่นกึฬาทุกชนิดได้อย่างง่ายดาย จนเกิดความรู้สึกเบื่อ แต่เมื่อเห็นการเล่นบาสของอาโอมิเนะจึงทำให้คิสะเริ่มสนใจในบาสเก็ตบอลขึ้นมา สมัยช่วงม.ต้นมักจะชอบท้าแข่ง1 on 1กับอาโอมิเนะอยู่เป็นประจำ แต่ก็แพ้อยู่เสมอ ปัจจุบันเป็นเอสของทีมบาสโรงเรียนไคโจ นอกจากจะเป็นนักกีฬาบาส ด้วยหน้าตาและบุคลิกที่ดูดีคิเสะยังทำงานเป็นนายแบบอีกด้วย หากเป็นคนที่เขาให้การยอมรับมักจะลงท้ายชื่อของคนนั้นด้วยคำว่า "-จิ"  ยกเว้นกับพวกรุ่นพี่
รุ่นพี่ปี 3 กัปตันชมรมบาสโรงเรียนไคโจ เป็นคนที่ให้ความสำคัญในเรื่องการให้ความเคารพรุ่นพี่มาก ไม่ชอบเวลาที่สมาชิกในทีมของตนทำท่าทางที่ดูเหมือนไม่จริงจังกับการแข่ง โดยเฉพาะกับคิเสะที่มักจะโดนถีบใส่บ่อยสุด ไม่ถูกกับผู้หญิง เพราะเป็นคนเข้าหาไม่เป็น เวลาคุยกับผู้หญิงมักจะตัวสั่น และจะออกอาการเงอะงะอย่างเห็นได้ชัด หลังจากเรียนจบได้ทำงานเป็นนักบาสอาชีพและเล่นในทีม Starky งานอดิเรกคือการเล่นดนตรี (กีต้าร์) นอกจากจะเป็นกัปตันชมรมบาสแล้วยังเป็นคณะกรรมการนักเรียนอีกด้วย มีน้องชาย2คน ยูกิโอะจับตามองอิสิกิ ชุน ของเซย์รินเป็นพิเศษ เพราะสนใจในความสามารถอีเกิ้ลอาย และทักษะต่างๆที่อิสึกิที่สามารถพัฒนาได้อีกเรื่อยๆ เริ่มเล่นบาสเพราะ คุณพ่อคุณแม่บังคับให้เล่นกีฬาสักอย่าง
โมริยามะ โยชิทากะ ( 森山 由孝 ) รุ่นพี่ปีสาม ชมรมบาสโรงเรียนไคโจ เพื่อนสนิทของคาซามัตสึ มีหน้าตาที่ค่อนข้างหล่อเหลา แต่เพราะนิสัยชอบหลี่สาวไม่ดูเวลาของโมริยามะ ทำให้คนในทีมไคโจตั้งฉายาให้เขาว่า ไอ้หล่อเสียของ แต่ถึงแม้จะชอบทำตัวเป็นเพลย์บอย เรื่อยเฉื่อยไปวันๆ แต่ก็มีหัวสมองที่นับว่าใช้ได้พอควร (อย่างน้อยก็ดีกว่าคาซามัตสึ(...)) ก่อนหน้าจะมาเริ่มเล่นบาส โมริยามะเป็นนักกีฬาฟุตบอลมาก่อน แต่เพราะเห็นว่าส่วนสูงอย่างเขา หากเล่นบาสอาจจะเหมาะกว่า และเพราะต้องการให้สาวๆมากรี๊ด จึงเปลี่ยนมาเล่นบาสแทน เขาจับตามองฮิวงะ จุนเปย์ ของเซย์รินเป้นพิเศษ
โคโบริ โคจิ (小堀 浩志) ปี3 ของชมรมบาสโรงเรียนไคโจ เพื่อนสนิทของคาซามัตสึและโมริยามะ หัวสมองค่อนข้างดีกว่าเพื่อนสนิททั้งสอง หลังจากเรียนจบปีสามที่โรงเรียนไคโจ เป็นคนที่ได้คะแนนสอบมากที่สุดในหมู่เพื่อน (โมริยามะติดด้วยคะแนนกลางๆถึงต่ำ คาซามัตสึติดตัวสำรองต้องสอบอีกรอบ) มีน้องชาย1 คน ถนัดการเล่น โลว์ โพ้ส >>> แบ็ค สเต็ป >> ชูต สาเหตุที่เข้าชมรมบาสเพราะ คาซามัตสึมาชวนให้เข้า ความสามารถพิเศษคือการเต้นแท็ปแดนส์ สนใจในตัวโอสึโบะ ไทสึเกะ กัปตันทีมชูโตคุเป็นพิเศษ (อาจจะเพราะเป็นผู้เล่นตำแหน่งเดียวกันและอายุเท่ากัน)
นากามุระ ชินยะ (中村 真也) รุ่นพี่ปี2 ของชมรมบาสโรงเรียนไคโจ ชอบเรื่องสยองขวัญ เป็นคนเข้าหาคนไม่เป็น และไม่ถูกกับพวกเปร่งประกายอย่างคิเสะ จึงไม่รู้จะเริ่มต้นชวนคุยอย่างไร งานอดิเรกคือการ ดูหนังผีทางอินเทอร์เน็ต พูดคุยกับใครไม่ค่อยเก่ง จึงมักอยู่เงียบๆซะส่วนใหญ่ ถนัดทักษะการอิค แอนด์ โรล เริ่มเล่นบาสเพราะ อยากฝึกร่างกายให้แกร่งขึ้น
ฮายาคาวะ มิตสึฮิโระ (早川 充洋) รุ่นพี่ปี2 ของชมรมบาสโรงเรียนไคโจ มีนิสัยตื่นตัว แอคทีฟสูงมาก บางครั้งก็ตื่นเต้นเกินไปจนดูเหมือนเด็ก จึงถูกคาซามัตสึถีบให้เป็นประจำ (แต่ก็โดนน้อยกว่าคิเสะ) มีความสามารถในการรีบาวด์ เวลาจะเข้ารีบาวด์มักจะร้องตะโกนเสียงดัง เพื่อเรียกความฮึกเหิม หลังจากที่พวกคาซามัตสึเรียนจบไป ฮายาคาวะในฐานะปีสาม และเป็นผู้เล่นตัวจริงจึงได้เลื่อนตำแหน่งขึ้นเป็นกัปตันทีม ถึงจะดูต๊องๆ เสียงดัง และโผงผาง แต่เวลาซ้อมหรือเวลาแข่ง ก็จริงจังจนดูน่ากลัว สนใจในตัววากามัตสึ โคสึเกะ จากโทโอ กาคุเอนเป็นพิเศษ เพราะมีทักษะรีบาวด์ที่สูงพอๆกัน และมีนิสัยคล้ายๆกัน (ชอบแหกปาก)
โรงเรียนชูโตคุ
อดีต 1 ในสมาชิกของรุ่นปาฏิหาริย์ มีความสามารถในการชู้ตลูกลงห่วงได้ไม่ว่าจะยืนอยู่ตรงตำแหน่งไหนของสนาม โดยถือคติทำลูก 3 แต้มเท่านั้น (พื้นที่นอกครึ่งวงกลมใต้แป้น) มิโดริมะมักจะพกของนำโชค หรือลัคกี้ไอเท็มอยู่เป็นประจำ ถ้าวันไหนไม่ได้พกจะถือว่าดวงซวยมากๆ เวลาพูดจะชอบพูดลงท้ายว่า "นาโนะดาโยะ" มิโดริมะเป็นคนที่ไม่ค่อยถูกกับคุโรโกะ มิโดริมะอ้างว่าเพราะ เป็นคู่กรุ๊ปเลือดที่ไม่ถูกกัน (คุโรโกะเลือดกรุ๊ป A เชื่อว่ากรุ๊ป A และ B เข้ากันไม่ได้) และทัศนคติต่อบาสที่ต่างกัน เขาเป็นคนที่ปากไม่ค่อยตรงกับใจและปากแข็ง แต่ลึกๆก็เป็นคนใจดี พร้อมจะช่วยเหลือผู้เดือดร้อนตามแบบของเขา มีคู่หูในทีมชูโตคุคือทาคาโอะ ในทีมเทย์โคเขาสนิทกับอาคาชิที่สุด เพราะเป็นรองกัปตัน และทั้งสองใช้เวลาว่างเล่นโชงิด้วยกันเสมอ มีน้องสาวอยู่ 1 คน
ปี 1 ทีมบาสโรงเรียนชูโตคุ คู่หูของมิโดริมะ มีความสามารถเหมือนอีเกิลอายส์ของอิซึกิ ชุน แห่งทีมเซย์ริน แต่ความสมารถของทาคาโอะเหนือกว่าเพราะมีสายตาที่มีความเฉียบคมดั่งเหยี่ยว (ฮอว์คอายส์) ทำให้มองเห็นการเคลื่อนไหวของคุโรโกะได้ชัดเจน ทาคาโอะเป็นคนร่าเริง เฮฮา ชอบล้อเลียนมิโดริมะ และมักจะเป็นเบ๊คอยปั่นซาเล้งให้มิโดริมะเป็นประจำ มีน้องสาวอยู่ 1 คนเหมือนมิโดริมะ เวลาว่างชอบนั่งสะสมการ์ด
โอสึโบะ ไทสึเกะ
โรงเรียนโทโอ
อดีต 1 ในสมาชิกของรุ่นปาฏิหาริย์ เป็นผู้เล่นที่เก่งกาจขนาดคางามิยังโค่นไม่ลง อาโอมิเนะเคยเป็นแสงให้คุโรโกะสมัยตอนอยู่โรงเรียนเทย์โค และเป็นคนที่คิเสะนับถือ แต่พอขึ้นชั้นมัธยมปลายกลับนิสัยแย่ลง เกเร ชอบดูถูกเหยียดหยามคู่แข่ง ความสามารถของอาโอมิเนะคือความเร็ว และร่างกายที่ยืดหยุ่น ถนัดเล่นเกมเร็ว และมักเล่นบาสสไตล์ไร้รูปแบบ ทำให้ป้องกันได้ยาก
โรงเรียนโยเซ็น
ปี1 ของทีมบาสโรงเรียนโยเซ็น อดีต 1 ในสมาชิกของรุ่นปาฏิหาริย์ มีนิสัยขี้เกียจ ซึนเดเระนิดๆ ปากแข็ง และติดขนมอย่างมาก มักจะพกห่อขนมติดตัวอยู่เสมอ มีร่างกายที่สูงใหญ่ที่สุดในรุ่นปาฏิหาริย์ และในทีมโยเซ็น เพราะการมีร่างกายที่ใหญ่โตทำให้สามารถป้องกันการทำแต้มของคู่แข่งได้อย่างง่ายดาย แม้เขาจะอยู่ชมรมบาสและได้ลงแข่งเป็นตัวจริง แต่ชอบบ่นว่าเบื่อบาสเกตบอล (ที่ไม่ยอมเลิกเล่นเพราะไม่อยากแพ้คนอื่นๆ) โดยแต่เขามักจะพูดว่าตนนั้นเกลียดบาสเก็ตบอลที่สุด เพราะการเล่นบาสทำให้เขาเหนื่อย มุราซากิบาระมีพี่ชาย 3 คนและพี่สาว 1 คน (และดูเหมือนว่าครอบครัวนี้จะตัวสูงกันทุกคน) ขนมที่ชอบที่สุดคือ ลูกกวาด เนรุเนรุเนรุเน ถนัดวิชาฟิสิกส์มากที่สุด อาชีพในฝันคือ เชฟทำขนม เริ่มเล่นบาสเพราะ เคยถูกชวนให้เล่นมินิบาสเก็ตบอล
โรงเรียนราคุซัน
อดีต 1 ในสมาชิกของรุ่นปาฏิหาริย์ และเป็นกัปตันทีมของรุ่นปาฏิหาริย์ รวมทั้งเป็นกัปตันทีมของราคุซัน อาคาชิมีความสามารถสูงในทุกด้าน เขาไม่เคยได้สัมผัสความรู้สึกของการพ่ายแพ้เลยสักครั้ง สมัยเทย์โคอาคาชิสนิทกับมิโดริมะมากที่สุด เพราะชอบเล่นโชงิด้วยกันเวลาว่าง ความสามารถของอาคาชิคือการมองเห็นการเคลื่อนไหวของคู่แข่งล่วงหน้า ทำให้การป้องกันและการบุกของคู่แข่งไม่เป็นผล เรียกว่า "Emperor Eye (เนตรจักรพรรดิ)" นอกจากนี้คนที่ค้นพบความสามารถในการพาสลูกของคุโรโกะก็คืออาคาชิ
แม่น้ำยมุนา (ประเทศบังกลาเทศ)
แม่น้ำยมุนาแห่งบังกลาเทศ (ภาษาเบงกอล: যমুনা ภาษาอังกฤษ: Jamuna, Jomuna) เป็นแม่น้ำสายสำคัญหนึ่งในสามสายของประเทศบังกลาเทศ และเป็นสาขาหลักของแม่น้ำพรหมบุตรที่ไหลมาจากเทือกเขาหิมาลัยผ่านอินเดียตะวันออกไปยังบังกลาเทศ ส่วนที่ไหลผ่านบังกลาเทศนี้เองที่เรียกว่าแม่น้ำยมุนา แม่น้ำสายนี้ไหลมารวมกับแม่น้ำปัทมา (Padma River) ซึ่งเป็นแม่น้ำคงคาในส่วนล่างที่ไหลผ่านบังกลาเทศ เกิดเป็นดินดอนสามเหลี่ยมขนาดใหญ่ชื่อว่าสามเหลี่ยมปากแม่น้ำคงคา แม่น้ำยมุนาแห่งบังกลาเทศมีความยาวประมาณ 205 กิโลเมตร
ฮาโกะซึเมะ สู้ตายตำรวจสาวป้อมยาม
ฮาโกะซึเมะ สู้ตายตำรวจสาวป้อมยาม (Police in a Pod) เป็นการ์ตูนมังงะที่เขียนเรื่องและวาดภาพประกอบโดย มิโกะ ยาซุ ได้รับการตีพิมพ์ในนิตยสาร มอร์นิง ของสำนักพิมพ์โคดันชะ ตั้งแต่เดือนพฤศจิกายน ค.ศ. 2017 ได้มีการนำมาสร้างเป็นละครโทรทัศน์ทางช่องนิปปอนทีวี ออกอากาศตั้งแต่เดือนกรกฎาคม - กันยายน ค.ศ. 2020 และฉบับอนิเมะ ที่ผลิตโดยสตูดิโอแมดเฮาส์ ออกอากาศตั้งแต่เดือนมกราคมถึงเดือนมีนาคม ค.ศ. 2022
มังงะ
มังงะเขียนและวาดภาพประกอบโดย มิโกะ ยาซุ ได้รับการตีพิมพ์ในนิตยสาร มอร์นิง ของสำนักพิมพ์โคดันชะ ตั้งแต่วันที่ 22 พฤศจิกายน ค.ศ. 2017 และได้รวบรวมเป็นมังงะฉบับรวมเล่ม วางจำหน่ายเล่มแรกเมื่อวันที่ 23 เมษายน ค.ศ. 2018
ละครโทรทัศน์
ฉบับะครโทรทัศน์ออกอากาศทางช่องนิปปอนทีวี เป็นจำนวน 9 ตอน ออกอากาศตั้งแต่วันที่ 7 กรกฎาคม - 15 กันยายน ค.ศ. 2021 และได้มีตอนพิเศษจำนวน 2 ตอน ออกอากาศวันที่ 4 และ 11 สิงหาคม ปีเดียวกัน  นำแสดงโดย เมอิ นางาโนะ, เอริกะ โทดะ, โชเฮ มิอูระ, ยูกิ ยามาดะ และ นานาเซะ นิชิโนะ
อนิเมะ
วันที่ 1 สิงหาคม ค.ศ. 2021 ได้มีประกาศการสร้างฉบับอนิเมะ ผลิตโดยแมดเฮาส์ และกำกับโดย ยูโซะ ซาโต ออกอากาศตั้งแต่วันที่ 5 มกราคม ถึงวันที่ 30 มีนาคม ค.ศ. 2022 ทางช่อง เอที-เอกซ์ และช่องทางอื่น ๆ โดย มิวส์ คอมมิวนิเคชัน เป็นผู้ถือสิทธิ์ในเอเชียใต้และเอเชียตะวันออกเฉียงใต้
ริอ็อตออนแอนเอมพีตีสตรีต
ริอ็อตออนแอนเอมพีตีสตรีต (Riot on an Empty Street) เป็นอัลบั้มชุดที่ 2 ของคู่ดูโอจากนอร์เวย์ คิงส์ออฟคอนวีเนียนซ์ ในอัลบั้มนี้มี 2 เพลงที่ร่วมงานกับศิลปินชาวแคนาดาที่ชื่อ ไฟสต์ อัลบั้มติดชาร์ตสูงสุดอันดับ 2 ในนอร์เวย์ และอันดับ 49 ในสหราชอาณาจักร
โตโยต้า ลีกคัพ รอบชิงชนะเลิศ 2554
ฟุตบอล "โตโยต้า ลีกคัพ รอบชิงชนะเลิศ 2554" เป็นปีที่ 2 ติดต่อกัน การท่าเรือไทย และ บุรีรัมย์ พีอีเอ ที่โคจรมาพบกันในรอบชิงชนะเลิศ
เทศบาลเมืองอำนาจเจริญ
อำนาจเจริญ เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในเขตอำเภอเมืองอำนาจเจริญ จังหวัดอำนาจเจริญ มีพื้นที่ครอบคลุมบางส่วนของตำบลบุ่ง ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดอำนาจเจริญ มีประชากรในปี พ.ศ. 2560 จำนวน 25,964 คน
ประวัติ
เดิมเป็น สุขาภิบาลบุ่ง อยู่ในอำเภออำนาจเจริญ จังหวัดอุบลราชธานี ต่อมาได้มีพระราชบัญญัติจัดตั้งจังหวัดใหม่ คือ จังหวัดอำนาจเจริญ ด้วยผลของกฎหมายดังกล่าว จึงมีพระราชกฤษฎีกาจัดตั้ง เทศบาลเมืองอำนาจเจริญ ขึ้นเมื่อ พ.ศ. 2537
ที่ตั้งและอาณาเขต
เทศบาลเมืองอำนาจเจริญตั้งอยู่ตำบลบุ่ง อำเภอเมืองอำนาจเจริญ จังหวัดอำนาจเจริญ มีพื้นที่ครอบคลุมตำบลบุ่งบางส่วน จำนวน 30 ชุมชน รวมพื้นที่ 38 ตารางกิโลเมตร มีอาณาเขตดังนี้
ตราสัญลักษณ์
เป็นดวงตราที่บรรจุอยู่ภายในวงกลม ด้านบนเป็นรูปเป็นรูปพระมงคลมิ่งเมืองประทับบนดอกบัว เปล่งรัศมีแห่งธรรม ซึ่งเป็นเครื่องหมายยึดเหนี่ยวทางด้านจิตใจของประชาชนในเขตเทศบาล โดยมีต้นตะเคียนหินพร้อมเทพพยดาปกปักรักษา
ประชากร
ประชากรเทศบาลเมืองอำนาจเจริญ มีประชากรรวมทั้งสิ้น 26,496 คน เป็นประชากรชาย 12,882 คน ประชากรหญิง 13,614 คน จำนวนผู้มีสิทธิเลือกตั้ง 18,999 คน เป็นชาย 9,147 คน เป็นหญิง 9,852 คน (ที่มา : งานทะเบียนราษฎร สำนักงานเทศบาลเมืองอำนาจเจริญ (21 เมษายน พ.ศ. 2554)) มีผู้นับถือศาสนาพุทธ ร้อยละ 99.48 ของประชากรทั้งหมดในเขตเทศบาล โดยมีวัด จำนวน 11 วัด ผู้นับถือศาสนาคริสต์ ร้อยละ 0.51 ของประชากรทั้งหมดในเขตเทศบาล โดยมีโบสถ์คริสต์ จำนวน 3 แห่ง และผู้นับถือศาสนาอื่น ๆ ร้อยละ 0.01 ของประชากรทั้งหมดในเขตเทศบาล
เศรษฐกิจ
ประชาชนส่วนใหญ่ประกอบอาชีพทำนา และปลูกผักสวนครัวอื่น ๆ โดยมีย่านชุมชน หนาแน่น อยู่ตรงบริเวณสี่แยกไฟแดง ถนนอรุณประเสริฐกับถนนชยางกูร เป็นย่านธุรกิจการค้า ค้าปลีก ค้าส่ง ตลาดสด โรงแรม ธนาคาร รายได้ต่อหัวของประชากร 29,474 บาทต่อคนต่อปี
วัฒนธรรม
ประเพณีท้องถิ่นสำคัญ คือ ประเพณีฮีตสิบสอง คลองสิบสี่ ซึ่งยึดถือปฏิบัติสืบต่อกันมา เช่น งานบุญข้าวจี่ งานบุญเดือนสิบสอง ฯลฯ
สถานศึกษา
สถานศึกษาในสังกัดเทศบาลเมืองอำนาจเจริญ มีจำนวน 6 แห่ง ได้แก่ โรงเรียนเทศบาล 1 วัดเทพมงคล โรงเรียนเทศบาลเมืองอำนาจเจริญ (พุทธอุทยาน) โรงเรียนสาธิตเทศบาลเมืองอำนาจเจริญ ศูนย์พัฒนาเด็กเล็กวัดเทพมงคล ศูนย์พัฒนาเด็กเล็กเทศบาลเมืองอำนาจเจริญ และศูนย์พัฒนาเด็กเล็กบ้านดอนหวาย สถานศึกษาสังกัดสำนักงานคณะกรรมการการศึกษาขั้นพื้นฐาน จำนวน 6 แห่ง ได้แก่ โรงเรียนอำนาจเจริญ โรงเรียนอนุบาลอำนาจเจริญ โรงเรียนเมืองอำนาจเจริญ โรงเรียนไทยรัฐวิทยา 91 (บ้านโคกจั๊กจั่น) โรงเรียนบ้านโนนจาน โรงเรียนบ้านดอนแดง สถานศึกษาเอกชน จำนวน 4 แห่ง ได้แก่ โรงเรียนเจริญวิทยา โรงเรียนอนุบาลนพเก้า โรงเรียนอนุบาลบ้านเสาวภาคย์ วิทยาลัยอาชีวศึกษาโปลีเทคอำนาจเจริญ สถานศึกษาสังกัดสำนักงานพระพุทธศาสนาแห่งชาติ จำนวน 2 แห่ง ได้แก่ โรงเรียนพระปริยัติธรรมวัดสำราญนิเวศ โรงเรียนพระปริยัติธรรมวัดอำนาจเจริญ
สาธารณสุข
โรงพยาบาลในเขตพื้นที่ จำนวน 1 แห่ง คือ โรงพยาบาลอำนาจเจริญ ขนาด 270 เตียง และมีศูนย์บริการสาธารณสุข จำนวน 3 แห่ง
การคมนาคม
ภายในเขตเทศบาลเมืองอำนาจเจริญ ประกอบด้วยถนน จำนวน 114 สาย รวมความยาวได้ 103 กิโลเมตร โดยแยกเป็นถนนสายหลัก สายรอง ดังนี้
การประปา
จำนวนครัวเรือนที่ใช้น้ำประปามีจำนวนทั้งสิ้น 8,025 ครัวเรือน หน่วยงานเจ้าของกิจการประปา คือ การประปาส่วนภูมิภาค จังหวัดอำนาจเจริญ ผลิตน้ำประปาได้วันละ 10,560 ลูกบาศก์เมตร /วัน ปริมาณการใช้น้ำ 400 ลิตร/คน/วัน พื้นที่บริการจ่ายน้ำ 7 ตารางกิโลเมตร
จอห์นนี ยัง บอสช์
อะนิเมะ
Leading roles in bold
ขัณฑสกร (ยา)
ขัณฑสกร เป็นเครื่องยาไทยอย่างหนึ่ง ปรากฏในคัมภีร์ยาไทยโบราณ สมุดข่อยหรือแผ่นหินสลักที่วัดพระเชตุพนวิมลมังคลารามราชวรมหาวิหาร ซึ่งสร้างขึ้นในสมัยรัชกาลที่ 3 นอกจากนี้ ยังปรากฏในตำราโอสถพระนารายณ์ สมัยกรุงศรีอยุธยา
ในตำรายาไทยระบุไว้ว่า ขัณฑสกรมีหลายชนิดและมีแหล่งกำเนิดที่แตกต่างกัน ดังนี้:
นิวซีแลนด์ฟุตบอลแชมเปียนชิป
นิวซีแลนด์ฟุตบอลแชมเปียนชิป (New Zealand Football Championship) เป็นลีกฟุตบอลอาชีพของประเทศนิวซีแลนด์ ก่อตั้งในปี พ.ศ. 2547 โดยนิวซีแลนด์ฟุตบอลแชมเปียนชิปนั้นไม่มีระบบการเลื่อนชั้นหรือตกชั้น
นักกีฬาโอลิมปิกจากประเทศรัสเซียในโอลิมปิกฤดูหนาว 2018
ระหว่างการแข่งขันโอลิมปิกฤดูหนาว 2018 นักกีฬาสองคนมีทดสอบว่าใช้สารต้องห้ามและศาลอนุญาโตตุลาการกีฬาโลก (CAS) ตัดสินว่ามีความผิดในการฐานใช้สารต้องห้าม ทั้งสองถูกระงับโดย IOC และการแข่งขันของพวกเขาถือโมฆะอันเป็นผลมาจากการพิจารณาคดี
ธงชัย ทองกันทม
ประวัติ
ธงชัย ทองกันทม มีชื่อเล่นว่า ปิงปอง เกิดเมื่อวันที่ 17 มิถุนายน พ.ศ. 2532 จบการศึกษาระดับปริญญาตรีจาก คณะศิลปกรรมศาสตร์ สาขาออกแบบแฟชั่น มหาวิทยาลัยเทคโนโลยีราชมงคลธัญบุรี
ตำบลบ้านระกาศ
บ้านระกาศ เป็นตำบลหนึ่งของอำเภอบางบ่อ จังหวัดสมุทรปราการ มีเนื้อที่ประมาณ 25 ตารางกิโลเมตรหรือ 15,625 ไร่ ภาษาท้องถิ่นคือภาษาไทยภาคกลาง ประชากรส่วนใหญ่นับถือพุทธศาสนา จำนวนหมู่บ้าน 10 หมู่บ้าน
ชื่อตำบล
ชื่อ "บ้านระกาศ" นั้นมาจากการเขียนด้วยตัวสะกดแบบดั้งเดิมก่อนมีการปรับปรุงการเขียนภาษาไทยว่า "บ้านระกาด" ซึ่งสันนิษฐานว่าเป็นการเรียกเพี้ยนมาจากชื่อ บ้านตะกาด โดยพจนานุกรม ฉบับราชบัณฑิตยสถาน พ.ศ. 2554 ได้ให้ความหมายไว้ดังนี้
เมื่อรวมกันแล้วชื่อ บ้านระกาด หรือ บ้านตะกาด นั้น น่าจะหมายถึงพื้นที่ที่น้ำเค็มซึมขึ้นไปถึงและมีกุ้งตะกาดอยู่มาก จึงเรียกว่า "บ้านตะกาด" ซึ่งภายหลังเพี้ยนเป็น บ้านระกาด และกลายเป็น บ้านระกาศ เมื่อมีการปรับปรุงการเขียนภาษาไทยในที่สุด
ประวัติศาสตร์
สันนิษฐานว่า เมื่อสมัยพระเจ้าทรงธรรม โปรดเกล้าฯ ให้มีการขุดคลองสำโรงเชื่อมต่อระหว่างแม่น้ำเจ้าพระยากับแม่น้ำบางปะกง จากสำโรง (ปัจจุบันเป็นตำบลอยู่ในอำเภอพระประแดงและอำเภอเมืองสมุทรปราการ จังหวัดสมุทรปราการ) ถึงท่าสะอ้าน (ปัจจุบันเป็นตำบลหนึ่งในอำเภอบางปะกง จังหวัดฉะเชิงเทรา) ต่อมามีผู้คนเริ่มอพยพมาอาศัยตามลำคลอง โดยมาตั้งกลุ่มเครือญาติ (สกุล) ตามลำคลองเล็ก ๆ ตลอดแนวลำคลองสำโรงและบริเวณใกล้เคียง
เมื่อสมัยเสียกรุงศรีอยุธยาให้พม่าครั้งที่ 2 มีการอพยพจากอยุธยามาตั้งรกรากที่บ้านระกาศ โดยพื้นที่นี้ก็เรียกว่า "บ้านระกาด" อยู่ก่อนแล้ว ต่อมามีคนอพยพจากหลายถิ่นมาตั้งบ้านเรือนอยู่ที่บ้านระกาศ เช่น ชาวบางน้ำผึ้งพระประแดง มาอยู่ที่เกาะล่าง ใช้นามสกุล "น้ำผึ้ง" ชาวบางหญ้าแพรก มาอยู่บริเวณหมู่ที่ 6 ชาวปากลัด มาอยู่ที่บางนางเพ็ง ชาวลาวพานทอง มาอยู่ที่เกาะอินโดจีน (เปรียบเทียบกับอินโดจีนของฝรั่งเศสที่ทำงานเป็นเวลาพักเป็นเวลา) ชาวตำบลพิมพา อำเภอบางปะกง (จังหวัดฉะเชิงเทรา) ชาวจีนและชาวรามัญ (มอญ) มาอยู่เลียบคลองสำโรง บริเวณหมู่ที่ 1 และหมู่ที่ 3
วรรณกรรมที่เกี่ยวข้อง
จากข้อมูลในคำประพันธ์ นิราศเมืองแกลง ของสุนทรภู่ ที่ได้บันทึกการเดินทางผ่านบ้านระกาศ ช่วงต้นสมัยพระบาทสมเด็จพระพุทธยอดฟ้าจุฬาโลกมหาราช ประมาณปี พ.ศ. 2349 ชี้ให้เห็นว่าบ้านระกาศมีมาก่อนหน้านั้นแล้วดังนี้
เรื่องเล่าอื่น ๆ
อีกนัยหนึ่งจากบันทึกไว้ในสมัยพระบาทสมเด็จพระจุลจอมเกล้าเจ้าอยู่หัวว่า หลวงพ่อปาน วัดมงคลโคธาวาส (ตำบลคลองด่าน อำเภอบางบ่อ) มักจะธุดงค์จากวัดน้อยมาทางไร่พริก ผ่านบ้านระกาศเป็นประจำทุกปี โดยมีพระผู้ติดตามประมาณ 300 รูป
มีความเข้าใจคลาดเคลื่อนว่า หลวงพ่อเป็นผู้กล่าวคำว่าร้ายกาจ เรียกว่า บ้านร้ายกาจ ก่อนจะเพี้ยนเป็น บ้านระกาศ แต่ความจริงท่านเพียงแต่ติงเรื่องการถกเถียงกันเท่านั้น
ที่ตั้งและอาณาเขต
ตำบลบ้านระกาศตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงเรียงตามเข็มนาฬิกา ดังนี้
การแบ่งเขตการปกครอง
ตำบลบ้านระกาศแบ่งเขตการปกครองย่อยเป็น 10 หมู่บ้าน ได้แก่
ทางบก
ถนนสายหลัก ได้แก่
ทางน้ำ
ลำคลองสำคัญ ได้แก่